રાહુલ ગાંધીએ કહ્યું છે કે, ‘નોટબંદી ભારતના ઇતિહાસનો સોથી મોટો ગોટાળો છે. હું એવી રીતે વાત રજૂ કરીશ કે પ્રધાનમંત્રી ત્યાં બેસી પણ નહીં શકે. અમે ઇચ્છીએ છીએ કે સરકાર સંસદની અંદર આ અંગે ચર્ચા કરે. હું ગરીબોની વાત રજૂ કરવાનો છું. તેમના દિલની વાત કહેવાનો છું. હું એક મહિનાથી બોલવા માટે તૈયાર છું. પરંતુ મને બોલવા દેવામાં નથી આવી રહ્યો. સરકારે અમને કહ્યું કે ભાષણ થવું જોઇએ, પછી સરકાર ફરી ગઇ. હું સંસદમાં નોટબંદીના મુદ્દે બોલવા માંગુ છું. જનતાના દિલ અને ગરીબોના દિલની વાત બોલવા માંગુ છું.’